Document ID: 32003R0599

Uredba Komisije (ES) št. 599/2003
z dne 1. aprila 2003
o spremembi Uredbe (EGS) št. 2092/91 o ekološki pridelavi kmetijskih proizvodov in o označevanju tovrstno pridelanih kmetijskih proizvodov in živil
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in o označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 223/2003 [2], in zlasti druge alinee člena 13 Uredbe,
ob upoštevanju naslednjega:
(1) Varovanje zdravja in dobrega počutja živali mora temeljiti predvsem na preprečevanju s pomočjo ukrepov, kot sta ustrezna izbira pasem in sort ter ustrezna uravnotežena prehrana.
(2) Uredba (EGS) št. 2092/91 določa natančne zahteve v zvezi s hranjenjem. Zlasti je treba bistvene snovi, kot so vitamini, preskrbeti z naravno hrano.
(3) Usklajena pravila za ekološko prirejo živali so precej nova in rejci imajo lahko še vedno težave s pridobitvijo živali, ki so se sposobne prilagoditi lokalnim okoliščinam in/ali primernim upravljalnim sistemom, ter z oskrbo živali z vsemi bistvenimi sestavinami, ki jih potrebujejo za skladen razvoj, zlasti glede na nekatere v maščobi topne vitamine v primeru prežvekovalcev.
(4) Potrebna je torej izjema, da bi lahko pod posebnimi pogoji, izjemoma in samo za prehodno obdobje, odobrili uporabo vitaminov A, D in E.
(5) To odobritev spremlja obveznost držav članic, da o tem obvestijo Komisijo.
(6) Odbor, predviden v členu 14 Uredbe (EGS) št. 2092/91, ni podal mnenja v roku, ki ga je določil njegov predsednik. V skladu s četrtim odstavkom člena 14 Uredbe (EGS) št. 2092/91 je Komisija posredovala predlog Svetu. Ker Svet ni podal mnenja v trimesečnem roku, predvidenem v petem odstavku člena 14 iste Uredbe (EGS) št. 2092/91, predlagane ukrepe sprejme Komisija -
SPREJELA NASLEDNJO UREDBO:
Člen 1
Uredba (EGS) št. 2092/91 se spremeni, kakor sledi:
(a) Del B Priloge I se spremeni v skladu s točko 1 Priloge k tej uredbi;
(b) Dela C in D Priloge II se spremenita v skladu s točko 2 Priloge k tej uredbi.
Člen 2
Ta uredba začne veljati 20. dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. aprila 2003

Labels: 7
3
17
6